Универзитет у Београду
Веће групације медицинских наука
· председници Већа, проф. др Александри Милић Лемић
· секретару, Јелици Живановић

Предмет: Извештај Комисије за предлог Већу групације медицинских наука за најбољи научноистраживачки и стручни рад студената са групације факултета медицинских наука у 2025. години
У Београду, 19.06.2026. године

Поштована проф. др Милић Лемић,

Поштовани чланови Већа,

На 8. седници Већа групације медицинских наука одржаној 28. маја 2026. године формирана је Комисија за израду предлога за најбољи научноистраживачки и стручни рад студената са факултета медицинских наука у 2025. години.
На овогодишњи конкурс пријављено је укупно 14 15 радова: 13 14 са Факултета ветеринарске медицине и 1 са Медицинског факултета.
Комисија је детаљно прегледала све приспеле радове и извршила процену научне вредности резултата, актуелности и релевантности истраживачке проблематике, као и начина приказивања резултата. Комисија је у ужи круг изабрала 7 радова, јер су пријављени радови за 2025. годину, док је осталих 7 8 радова из 2026. године. Приликом прегледа и анализе радова Комисија је посебно узела у обзир ниво методолошке обраде и самосталности студената у спровођењу истраживања.
Чланови Комисије су једногласно оценили да све радове одликује висок квалитет, добро постављен истраживачки приступ и уредно представљена методологија. Радови су у целини примерени нивоу студентског ангажовања, уз подршку ментора или супервизора, а поједини радови, својом дубином и обимом, премашују уобичајене оквире студентских пројеката.
Након пажљивог разматрања, Комисија је једногласно издвојила рад:
„Неинвазивне методе за оцену добробити и квалитета меса свиња“
(Факултет ветеринарске медицине, шифра рада: 40781)
Рад представља значајан допринос у области ветеринарске медицине и процене квалитета меса свиња. Аутор/ка је успешно спровео/ла комплексну процену утицаја нивоа буке у боксу за омамљивање и инфрацрвене окуларне температуре на показатеље оксидативног стреса и квалитета меса свиња. Рад има и шири друштвени значај јер указује на могућност коришћења неинвазивних метода у процени квалитета меса.
На основу свега наведеног, Комисија предлаже наведени рад као:
Најбољи научноистраживачки и стручни рад студената са групације факултета медицинских наука у 2025. години.


С поштовањем,
Чланови Комисије за израду предлога за најбољи научноистраживачки и стручни рад студената у 2025. години:


______________________________
др Олгица Недић 
(Институт за примену нуклеарне енергије – ИНЕП) 


________________________________
Проф. др Сандра Везмар Ковачевић 
(Фармацеутски факултет) 

_________________________________
Проф. др Слађан Нешић 
(Факултет ветеринарске медицине).

